Leonīds Kurdjumovs

Leonīds Kurdjumovs (; dzimis  Minskā, miris  Rīgā) bija Latvijas baltkrievu politiķis, bijušais Augstākās Padomes un Rīgas domes deputāts.

 Dzīvesgājums 
Dzimis 1939. gadā Minskā, pēc Otrā pasaules kara 1947. gadā pārcēlās uz dzīvi Latvijā. 1956. gadā absolvēja Rīgas 35. vidusskolu, bet 1959. gadā Jāņa Fabriciusa Daugavpils augstāko kara aviācijas inženieru skolu () radioinženiera specialitātē. Pēc studijām strādāja Rīgas rūpnīcā "Alfa", pēc tam Rīgas Radioizotopu aparatūras būves zinātniskās pētniecības institūtā. No 1970. līdz 1995. gadam L. Kurdjumovs bija Valsts lauksaimniecības tehnikas komitejas republikāniskā informātikas un skaitļošanas centra direktors. 1990. gadā — Republikāniskā statistiskās informācijas centra "Agroapgāde" direktors.Leonīds Kurdjumovs vieglassmiltis.lv

Viņa jaunākais brālis Genadijs Kurdjumovs bija inženieris un sabiedriskais darbinieks, 1989. gadā ievēlēts PSRS tautas deputātu kongresā. L. Kurdjumovs bija precējies, ir meita un mazmeita.

 Politiskā darbība 

1990. gada vēlēšanās L. Kurdjumovu ievēlēja par Latvijas PSR Augstākās Padomes deputātu no PSKP atbalstītā saraksta Rīgas vēlēšanu apgabalā Viņš neatbalstīja Latvijas neatkarības deklarācijas pieņemšanu un darbojās Līdztiesības frakcijā. Dažās publikācijas minēts, ka viņš agrāk darbojies Interfrontē,Модрис Аузиньш. Каак жэ етто буддэт по-руссски? delfi.ruViesturs Sprūde, «Latvijas Avīze». Politiskie pretinieki. Interfronte un Tautas fronte apollo.lv tomēr pats Kurdjumovs apgalvoja, ka nav bijis ne Tautas frontes, ne Interfrontes biedrs. 1995. gadā bija Latvijas Apatrīdu līgas deputāts.

Pēc Latvijas neatkarības atjaunošanas L. Kurdjumovs neieguva Latvijas pilsonību, tādēļ uz vietu vēlētās institūcijās nevarēja pretendēt līdz 2000. gadam, kad kļuva par Latvijas pilsoni naturalizācijas kārtībā.Par uzņemšanu Latvijas pilsonībā naturalizācijas kārtībā likumi.lv
1995. gadā L. Kurdjumovs bija Latvijas Sociālistiskās partijas dibinātāju skaitā. 2001. gadā viņš kļuva par PCTVL 7. Saeimas frakcijas konsultantu. Šai pašā gadā ievēlēts Rīgas domē no PCTVL saraksta. 2002. gadā L. Kurdjumovu izslēdza no partijas "Līdztiesība" un viņš iestājās Tautas Saskaņas partijā, no kuras izstājās jau nākamajā gadā. 2004. gadā L. Kurdjumovs bija Sergeja Dolgopolova veidotās partijas "Cita Politika" dibinātāju skaitā un 2005. gadā tika ievēlēts Rīgas domē no "Jaunā Centra" saraksta, kurā šī organizācija iesaistījās. 2006. gadā nesekmīgi kandidēja 9. Saeimas vēlēšanās jau no apvienības "Saskaņas Centrs" saraksta. 2009. gadā kā "Saskaņas Centra" pārstāvis ievēlēts Rīgas domē. 2007. gadā ievēlēts par Rīgas domes Sociālo jautājumu komitejas priekšsēdētāju un amatā atradās līdz nāvei pēc ilgas slimības 2012. gadā.

 Atsauces 

 Ārējās saites 
 Leonīds Kurdjumovs Saskaņas Centrs

Kategorija:1939. gadā dzimušie
Kategorija:2012. gadā mirušie
Kategorija:Minskā dzimušie
Kategorija:Latvijas inženieri
Kategorija:Latvijas baltkrievi
Kategorija:LR Augstākās Padomes deputāti
Kategorija:Rīgas domes deputāti (2001—2005)
Kategorija:Rīgas domes deputāti (2005—2009)
Kategorija:Rīgas domes deputāti (2009—2013)